**Aktuálne informácie o prijímacom konaní pre rodičov žiakov 5.,8. a 9. ročníka**

Na základe Rozhodnutia k termínom a podmienkam prijatia na študium na SŠ v čase mimoriadnej situácie v školskom roku 2020/2021, ktoré bolo zverejnené 26.1.2021 sa mení termín podávania prihlášky pre všetky odbory, vrátane talentových, zákonným zástupcom žiaka riaditeľovi ZŠ na 8. Apríl 2021. Predpokladám, že dovtedy sa vrátime do škôl a administrácia prihlášok bude prebiehať v rámci priebežného vzdelávania. Posunutie termínu podania prihlášky Vám poskytuje ďalší čas na výber SŠ.

**Rozhodnutie ministra k termínom a podmienkam prijatia na štúdium na SŠ (26.1.2021)**

1. Termín na **zverejnenie podmienok prijatia na štúdium v strednej škole**na štúdium v odboroch vzdelávania stredných škôl, ktoré vyžadujú overenie špeciálnych schopností, zručností alebo nadania a v ostatných odboroch vzdelávania stredných škôl, je **do 26. februára 2021**.
2. Termín na **doručenie prihlášky** na vzdelávanie v strednej škole (ďalej len „prihláška“) zákonným zástupcom žiaka alebo plnoletým žiakom **riaditeľovi základnej školy** je pre všetky odbory vzdelávania **do 8. apríla 2021**.
3. K prihláške sa vyžaduje **potvrdenie o zdravotnej spôsobilosti žiaka**, len ak ide o **študijný odbor alebo o učebný odbor** uvedený v **prílohe č. 1**. **Vzor potvrdenia** o zdravotnej spôsobilosti žiaka je uvedený v **prílohe č. 2**.
4. Termín na **odoslanie prihlášok riaditeľom základnej školy na strednú školu** je pre všetky odbory vzdelávania **do 16. apríla 2021**.
5. Ak sa na základe rozhodnutia ministra školstva, vedy, výskumu a športu **neuskutoční niektorá časť prijímacieho konania** na školský rok 2021/2022, príslušné **kritérium sa nebude hodnotiť** žiakom, ktorí príslušnú časť prijímacieho konania neabsolvujú.
6. Termín na **rozhodnutie riaditeľa strednej školy o prijatí alebo o neprijatí** žiaka na základe výsledkov prijímacieho konania a **zverejnenie zoznamu uchádzačov podľa výsledkov** prijímacieho konania na webovom sídle strednej školy alebo na výveske školy je **do 20. mája 2021**.
7. Termín na **doručenie rozhodnutia riaditeľa strednej školy o prijatí alebo o neprijatí** žiaka na základe výsledkov prijímacieho konania z**ákonnému zástupcovi žiaka alebo plnoletému žiakovi** cez informačný systém základnej školy napr. EduPage, odoslaním naskenovaného tlačiva prostredníctvom e-mailu, poštou alebo do elektronickej schránky je **do 20. mája 2021**.
8. Termín na **doručenie potvrdenia o nastúpení žiaka na štúdium alebo potvrdenia o nenastúpení žiaka** na štúdium strednej škole je **do 25. mája 2021**; potvrdenie sa doručuje cez informačný systém základnej školy (napr. EduPage), odoslaním naskenovaného tlačiva prostredníctvom emailu, poštou na adresu strednej školy alebo do elektronickej schránky strednej školy. Rozhodujúci je dátum doručenia strednej škole. **Vzor potvrdenia** o nastúpení žiaka na štúdium alebo potvrdenia o nenastúpení žiaka na štúdium je uvedený v **prílohe č. 3.**